MMIPE: Ke re ke lapile. Ke lapišitšwe ke go lela yola Solanka ke le noši. thaetlele mo nyakišišong ya gagwe. O hlaloša Megokgo ya Lethabo ge e na le Mna. Modulasetulo, ke a tseba gore sethunya se bjalo se hweditšwe. Mmagauta le Sekatane ba ile ba tloga mmogo ba nametše koloi ya go tšea gabotse. Tseleng magang ya ba a magolo. Mmagauta a ikwa le yena e le wa maemo ka ge a sepela le ba maemo. Ba thomile ka go gorogela lefelong la mabenkele la Sonpark, a bontšha Mmagauta dikgwebo tša gagwe. Tšona e be e le karatšhe, leselaga, lebenkele la go rekiša ditlabakelo tša go aga le la dijo. Ge a tsena ka moo dikgwebong go be go tloga go laetša gore ke tša gagwe ka gore badiredi ka moka ba be ba tšhutšhutha ge ba mmona a tsena. Mahlo a bona ka moka a be a ganeletše go Mmagauta. O be a sa kwešiše gore ba nagana eng ka yena ge ba mmona a sepela le mong wa bona. Sekatane yena ka noši o be a gata ka mošito, a kuketše magetla a diphaphathi godimo a itaetša gore ga a ikgalale. Ba rile go lekola dikgwebo ba leba koloing. Ya roropa ka bona e phatša ka maleng a Nelspruit e lebile mo go agilego dikhorane, lefelong la go bitšwa Stone Edge. A tomola mahlo tsoro ya go tšwa Bloodriver ge e bona dintlo tša mabonwa tše nkego ga se tša agwa ke bana ba mala a basadi. Ya Sekatane koloi ya tsena ka lesoro la go ipula le itswalela, ya ema pele ga ntlobadingwana ya go agwa ka ditena tša go gadima le marulelo a dithaele tša go nyedima, ya mafasetere a dikgokolo le menopo le a khutlotharo. Ba fologa, a eta a gedigetša bokwala ba tsena ka legodingwaneng leo.